Guanacaste Jaka

Guanacaste jaka tir tculkafa jaka ke Costarika, lenttaltugeronon abrotcafa gu 70 km-. Va Guanacaste winka isu Alajuela, solparsar, male Cerro de la Hacha mefta is Orosí tculk poke jowa ke Nicaragua kale tcelda ke Arenal tculk.

Nelkaf ontinuk ke jaka tid : Orosí tculk ( 1440 m- ) az Rincón de la Vieja ( 1916 m- ) az Miravalles tculk ( 2028 m-, an ontinuk ) az Tenorio tculk ( 1916 m- ). Arte Tilarán jaka dem Arenal tculk isu Chato wanuwer.

Guanacaste jaka tir tan losavsaf meftaveem ke Costarika evlon gu tan ke Pleistova. Tculkafa tegira tir zolonafa.

Konaka voapa va inyona datca malnid, tulon Tempisque bost is Celeste kuksa isu Frio.

Jaka tir besanafa gu ekamafa aala vas bligedrucapa. Konak seg koe vedeyaf gerd zo konendad, tulon Rincón de la Vieja Vedeyaf Gerd.

 Nelkaf tculk 
 Miravalles, 2028 m-
 Rincón de la Vieja, 1916 m-
 Tenorio, 1916 m-
 Orosí, 1659 m-

 Dere rupec 
  Tculkeem ke Costarika

 Stragela 

 (es) Alvarado Induni, Guillermo (2009). Los volcanes de Costa Rica. Editorial de la Universidad Estatal a Distancia. p. 335. ISBN 9968-31-679-2

|style="vertical-align: top;"|

|}

Guanacaste Jaka
Guanacaste Jaka
Guanacaste Jaka